Diari Oficial de la Generalitat Valenciana


Sumari del DOGV 5100, del 26-09-2005 (2005/10329)

Juí ordinari número 705/2003. Cèdula de notificació.
----------------------------------------------------

### Dades del document

Número de DOGV
:   5100

Data del DOGV
:   26-09-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/10592


Organisme emissor
:   Juzgado de Primera Instància Número 4 de Dénia

Tipus de document
:   Anunci

Juí ordinari número 705/2003. Cèdula de notificació. [2005/F10149]
  
Procediment: juí ordinari 705/2003.
  
Part demandant: Vicente Pineda Costa.
  
Part demandada: Poly Construcciones Costa Blanca, SL, i Christoforos Polytidis.
  
En el juí referenciat, s'ha dictat la resolució que té el text literal següent:
  
Sentència número 99/2005
  
Dénia, 6 de juny de 2005
  
Francisca Cotillas Moreno, magistrada jutgessa del Jutjat de Primera Instància i Instrucció número 4 de Dénia i el seu partit, ha vist les presents actuacions de juí ordinari seguides amb el número 705/2003, a instància d'Agustín Martí Palazón, en nom i representació de Vicente Pineda Costa, assistit pel lletrat Vicente Pineda Costa, contra Poly Construcciones Costa Blanca, SL, i Christoforos Polytidis, en situació processal de rebel·lia, sobre reclamació de quantitat per import de 5.317,50 euros. És procedent dictar esta resolució.
  
Antecedents de fet
  
Primer. Vicente Pineda Costa, a través de la seua representació processal, va presentar, en data de 22 de desembre de 2003, demanda de juí ordinari, contra l'entitat unipersonal Poly Construcciones Costa Blanca, SL, i el seu representant, Christoforos Polytidis, basant-se en els fets que consten en esta i que es donen per reproduïts i, després d'al·legar els fonaments de dret que va estimar d'aplicació, va acabar demanant que es dictara sentència per la qual, estimant íntegrament la demanda, es condemnara els demandats que paguen a l'actor les rendes pendents de pagament, l'import de les quals puja a la suma de 5.317,50 euros, més els interessos i les costes processals causades.
  
Segon. Admesa a tràmit la demanda, es va citar la part demandada perquè en el termini legal compareguera en les actuacions i formulara l'escrit de contestació, cosa que no va verificar, per la qual cosa, per una provisió de 2 de setembre de 2004, va ser declarada en situació de rebel·lia processal.
  
Tercer. Així mateix, per la provisió de 2 de setembre de 2004, i de conformitat amb l'article 414 de la Llei d'Enjudiciament Civil (LEC), es va convocar les parts a l'audiència prèvia al juí que ?registrat en suport apte per a gravar i reproduir la imatge i el so- tingué lloc el dia 30 de maig de 2005 amb l'assistència de la part actora, la qual va ser oïda respecte de la proposició de prova, i atés que l'única prova que va resultar admesa va ser la de documents, i estos ja s'havien aportat al procés sense resultar impugnats, quedaren les actuacions concloses per a dictar sentència, de conformitat amb el que s'establix en l'article 429.8 LEC.
  
Quart. En la tramitació del present procediment s'han observat les prescripcions legals.
  
Fonaments de dret
  
Primer. Vicente Pineda Costa, a través de la seua representació processal, va interposar demanda en reclamació de quantitat per import de 5.317,50 euros, que s'ha de substanciar pels tràmits del juí ordinari, contra l'entitat Poly Construcciones Costa Blanca, SL, i Christoforos Polytidis, en reclamació de les rendes corresponents a l'arrendament del local per a ús distint del d'habitatge situat a Beniarbeig, carrer del Riu Segura, número 5, finca 3307 del Registre de la Propietat de Pedreguer, en virtut de contracte formalitzat entre les parts en data de 8 de març de 2003. Este contracte va ser firmat per l'actor en qualitat d'arrendador i per Christoforos Polytidis en qualitat d'arrendatari, que a més d'actuar en representació de l'entitat Poly Construcciones Costa Blanca, SL, era avalista personal i solidari d'esta, segons l'estipulació novena del contracte. La dita demanda es fonamentava en l'impagament de la renda mensual de 750 euros més IVA des d'abril de 2003 fins al moment de la interposició de la present demanda al desembre d'este mateix, per la qual cosa la quantitat reclamada ?una vegada descomptada la fiança de 1.500 euros que figura en poder de l'actor en virtut de la clàusula 7a del contracte- és de 5.317,50 euros.
  
El demandat que es va citar no comparegué, per la qual cosa va ser declarat en situació processal de rebel·lia i, sent que la declaració de rebel·lia no equival a l'aplanament, es manté per a la part actora l'obligació d'acreditar els elements de fet necessaris per a l'èxit de la seua pretensió.
  
Segon. Doncs bé, de la documentació aportada en el present procediment ordinari, i que consta en les actuacions ?documentació consistent en: 1. El contracte d'arrendament de data 8 de març de 2003. 2. La sentència dictada en les actuacions de desnonament número 330/2003, seguides davant del Jutjat de Primera Instància número 5 de Dénia (Alacant), per la qual es resolia este contracte d'arrendament i es declarava el desnonament per falta de pagament i apercebre Poly Construcciones Costa Blanca, SL, de llançament. 3. L'escrit en què se sol·licita al novembre de 2003 que es despatxara execució i es fera efectiu el llançament acordat judicialment (escrit que al desembre de 2003 encara no s'havia produït)- es deduïx la realitat del deute reclamat, conforme al que s'establix en la demanda. Això és així perquè els documents esmentats no han sigut impugnats, i per tant han de fer prova plena en el procés, de conformitat amb el que s'establix en l'article 326.1 LEC 1/2000. Per tot això, la demanda ha de ser íntegrament estimada enfront de Poly Construcciones Costa Blanca, SL, i també enfront de Christoforos Polytidis, atés el seu caràcter de fiador solidari de la susdita entitat respecte de totes les obligacions derivades del contracte, conforme es va estipular en la clàusula deu del contracte.
  
Tercer. És procedent, així mateix, acordar el pagament dels interessos legals de la quantitat reclamada des del moment de la interpel·lació judicial, ja que el demandat ha incorregut en mora, de conformitat amb el que s'establix en els articles 1.100, 1.101 i 1.108 del Codi Civil. Este últim precepte assenyala que, si l'obligació consistira en el pagament d'una quantitat de diners, i el deutor incorreguera en mora, la indemnització de danys i perjuís, no havent pacte en contrari, consistirà en el pagament dels interessos convinguts i, a falta de conveni, en l'interés legal i, d'acord amb l'article 576.1 de la Llei d'Enjudiciament Civil, tota sentència o resolució que condemne al pagament d'una quantitat de diners determinarà, a favor del creditor, la percepció d'un interés anual igual a l'interés legal dels diners incrementat en dos punts.
  
Quart. Vist el contingut de l'article 394.1 de la LEC, i tenint en compte que la demanda és estimada íntegrament, les costes processals causades s'han d'imposar a la part demandada.
  
Vistos els articles esmentats i restants disposicions de general i pertinent aplicació.
  
Decisió
  
Estime la demanda interposada pel procurador dels tribunals, senyor Martí Palazón, en nom i representació de Vicente Pineda Costa, contra Poly Construcciones Costa Blanca, SL, i Christoforos Polytidis, sobre reclamació de quantitat per import de cinc mil tres-cents disset euros i cinquanta cèntims (5.317,50 euros), i condemne els referits demandats que abonen, de manera solidària, a l'actor la dita quantitat, que haurà d'incrementar-se d'acord amb els interessos previstos legalment; així com al pagament de les costes processals causades en el present procediment.
  
Notifiqueu esta resolució a les parts, i feu-los saber que no és ferma, i contra esta es pot interposar un recurs d'apel·lació en la forma prevista en els articles 457 i següents de la LEC, del qual coneixerà l'Audiència Provincial d'Alacant.
  
Lliureu testimoni de la present sentència, que s'unirà a estes actuacions, i quede l'original en el llibre de sentències d'este jutjat.
  
Esta és la meua sentència, que pronuncie, mane i firme.
  
Atés que es desconeix l'actual domicili o residència de la part demandada, per la provisió del jutge, de conformitat amb el que s'establix en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana, per a portar a efecte la diligència de notificació de sentència als demandats rebels.